ARPANET
S ARPANET, uff Änglisch: Advanced Research Projects Agency Network, isch e dezentrals Netzwärk gsi, wo amerikanischi Uniwersidääte und Forschigsinstidut elektronisch mitenander verbunde het.

wie s agfange het 
Es isch ursprünglig im Ufdraag vo dr US-Luftwaffe vo 1962 aa von ere chliine Grubbe vo Forscher under dr Läitig vom Massachusetts Institute of Technology und vom amerikanische Verdäidigungsministerium entwigglet worde. Dr Paul Baran (RAND-Studie) und dr Donald Watts Davies (dezentrali Netzstruktur und Packeetvermiddlig) häi wichdigi Erkenntniss us em Beriich vo dr däilvermaschte Netztopologi und vo de pakeetvermiddlete Netz gliiferet, wo d Kommunikazionsgrundlaag für s ARPANET worde si.

wie druus s Internet worden isch 
S Protokoll TCP – s Transmission Control Protocol – isch in de 1970er Joor iigfüert worde, zum verschiidenartigi Netzwärk mitenander z verbinde.

Das isch zum Protokoll TCP/IP witerentwigglet worde, wo 1983 iigsetzt worde isch.

S IP, s Internet Protocol, isch e verbindigsloses Protokoll, wo sich uf s TCP stützt zum d Kompiuter mitenander verbinde. Vo denn aa het sich mee und mee dr Naame Internet dduregsetzt. S ARPANET isch vo denn aa e Däilnetz vom Internet gsi, bis es offiziell am 28. Februar 1990 abgstellt worde isch.

Litratuur 
 J. Abbate: Inventing the Internet. MIT Press, Cambridge, Mass. 1999
 Katie Hafner, Matthew Lyon: ARPA KADABRA oder Die Geschichte des Internet. dpunkt-Verlag, Heidelberg 2000, ISBN 3-932588-59-2
 P. H. Salus: Casting the Net: From ARPANET to INTERNET and beyond... Addison-Wesley, Reading, Mass. 1995
 Michael Hauben, Ronda Hauben: Netizens: On the History and Impact of Usenet and the Internet. Wiley-IEEE Computer Society Press, 1997, ISBN 0-8186-7706-6. Online-Version
 J. Naughton: A Brief History of the Future: The Origins of the Internet. Phoenix, London 2000
 M. Friedewald: Vom Experimentierfeld zum Massenmedium: Gestaltende Kräfte in der Entwicklung des Internet. In: Technikgeschichte 67, Nr. 4, S. 331-361, 2000

Weblingg 
Die Zeit – Stimmts? – Eine bombige Legende
Defence Advanced Research Projects Agency (DARPA)
A Brief History of the Internet
Die Geschichte des Internet (University of California, 7. Juni 2010)

Internet